open-index/open-wikipedia-markdown huggingface dataset:
Alcyon (1926)

**Alcyon** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Bordeaux'sta Forges et Chantiers de la Girondelta, missä köli laskettiin toukokuussa 1925. Alus laskettiin vesille 26. kesäkuuta 1926 ja otettiin palvelukseen 15. heinäkuuta 1929.

## Palvelus
Sotatoimien päätyttyä aluksen tykkitorni No. 4 korvattiin saksalaisella kaksiputkisella 4,1 tuuman tykkitornilla, kun tykkejä testattiin. Vichyn Ranskan lakkauttamisen jälkeen alus liittyi liittoutuneisiin ja palveli kesällä 1943 Välimerellä. Myöhemmin alus taisteli saksalaisten hallussa olevia Atlantin rannikolla sijainneita pesäkkeitä vastaan. Alus poistettiin laivastoluettelosta 10. marraskuuta 1952.

## Lähteet
*
*

### Viitteet
Kyyjärven sosiaali- ja terveyspalvelupiste

**Kyyjärven sosiaali- ja terveyspalvelupiste** sijaitsee Kyyjärvellä osoitteessa Honkalehdontie 9 ja sitä ylläpitää Keski-Suomen hyvinvointialue. Piste on avoinna keskiviikkoisin kello 8-14. Kiirevastaanotto sijaitsee Saarijärven sosiaali- ja terveysasemalla  arkisin kello 8-16. Iltaisin ja viikonloppuisin kiirevastaanotto on Äänekosken sosiaali- ja terveyskeskuksessa. Arkisin se on avoinna kello 16-22 ja viikonloppuisin kello 8-22.

Sosiaali- ja terveyspalvelupisteellä on lääkärin ja hoitajan vastaanotto, kiirevastaanotto, hoitotarvikepalvelu sekä muistikoordinaattori. Lisäksi tiloissa toimii suun terveydenhuolto. Kuntoutuksen palveluja ovat  fysioterapia, apuvälinepalvelu, aikuisten sekä lasten ja nuorten toimintaterapia. Lisäksi sosiaali- ja terveyspalvelupisteellä on puheterapian palveluita. Myös mielenterveys- ja päihdepalveluita on tarjolla. Sosiaali- ja terveyspalvelupisteellä toimii myös neuvola.

Fimlabin näytteenotto on avoinna keskiviikkoisin kello 7:15-10.    

## Lähteet
Marokon laivasto

**Marokon kuninkaallinen laivasto** () on Marokon kuninkaallisten asevoimien merellinen puolustushaara.

## Historia
Marokko itsenäistyi 1956 Espanjan ja Ranskan valvonnasta, jotka olivat valvoneet aluetta vuodesta 1912. Alun pyrkimys parlamentaariseen hallintoon väistyi kuningas Hassan II:n ottaessa maassa vallan. Saavuttaakseen kansallisen yksimielisyyden pyrkimyksille valloittaa Länsi-Sahara maassa palattiin 1975 neljän puolueen demokraattiseen järjestelmään, jolloin parlamentaarinen hallinto palautettiin, vaikka hallinto pysyi edelleen tiukasti kuninkaalla.

## Organisaatio
Laivasto perustettiin 1960 ja on suhteellisen vaatimaton. Henkilöstö vahvuus oli 1995 noin 7&nbsp;000, mihin sisältyi 1&nbsp;500 merijalkaväen sotilasta. Vahvuus on kuitenkin kasvamassa. Kalusto on pääosin hankittu Ranskasta ja varsinkin viime aikoin Espanjasta.

Laivaston tukikohtina ovat Casablanca, Safi, Agadir, Kenitra ja Tanger. Espanjalle kuuluvat Ceuta ja Melilla ovat Marokon Välimeren puoleisella rannikolla. Marokolla ja Espanjalla oli 1973 kalastuskiistoja, jotka aiheuttivat kahakoita.

## Kalusto
Vuonna 2015 Marokon laivastolla oli kuusi fregattia, sluuppi, kolme maihinnousualusta ja lukuisa joukko partioaluksia. Lisäksi laivastoon kuuluu kuninkaallinen jahti.

## Lähteet
*
*

### Viitteet
Veskijärv (Leevijõe)

**Veskijärv** eli **Leevijõe veskijärv** on Viron Põlvamaalla Põlvassa Karilatsin ja Leevijõen kylissä sijaitseva tekojärvi.

## Maantietoa
Veskijärv on  pitkä,  leveä, ja sen pinta-ala on . Se on muodostettu patoamalla Leevi jõgi jokilaaksoonsa maapadolla, jonka päällä tai vieressä kulkee Põlvan ja Reolan välinen maantie 61. Järvessä on kaksi saarta, joiden yhteispinta-ala on . Ne sijaitsevat järven länsiosassa. Järven rantaviivan pituus on  pitkä. Pohjoisrantojen tuntumassa on muutama asuintila, joille tulee tie maantieltä. Järven etelärantaa seuraa Karilatsiin johtava paikallistie.

## Kalatie ja tulvauomat
Külajärveen laskevan uoman rinnalle on rakennettu kalatie. Sen pituus on  ja keskimääräinen kaltevuus , jolloin pudotukseksi tulee puolitoista metriä. Kalatien virtaamat olisivat  sekunnissa (MQ, min./maks. 0,1– sekunnissa). Kalatien vieressä on ylijuoksutusuoma, jonka ansiosta korkeanveden aikainen liikavesi ohittaa kalatien, mutta se laskee kuitenkin Külajärveen maantien 61 alittavaa putkea pitkin. Jos joessa virtaa runsaasti vettä, on ennen Veskijärveä Leevi jõessa toinen ylijuoksutusuoma. Se ohjaa osan vedestä järvien ohi.

## Historiaa
Joki virtasi järven kohdalla koskena, jota on hyödynnetty vesimyllyjä rakentamalla. Varhaisin kirjallinen merkintä Leevin kylästä on 1500-luvulta. Silloin toimi Külajärven kohdalla maatilojen välissä Leevijõen vesimylly. Joki virtasi siis Veskijärven kohdalla vuoden 1839 kartan mukaan vielä vapaana.

Vuosina 2012–2013 suoritettiin projektiluonteinen hanke nimeltään ”Leevi jõen tekoaltaiden perusparannus” (), jossa Leevijõen kylän molemmat patojärvet kunnostettiin. Samalla, kun järvien patorakenteet ja penkereitä  vahvistettiin, rakennettiin niille kalatiet.

## Vesistösuhteita
Veskijärv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueen Leevi jõen valuma-alueeseen se kuuluu. Järven valuma-alueen pinta-ala on  . Järven lounaisrantaan tulee Leevi jõesta vettä kylätien alittavasta rumpuputkesta ja saman joen vesi poistuu toisesta rumpuputkesta maantien ali Külajärven. Järven vedenpinnan korkeus on eräiden karttojen mukaan noin  mpy.. Vesistöjärjestelyiden jälkeen on vedenpinnan korkeusero Külajärveen on noin , ja Külajärven vedenpinnan korkeus on noin , tulee Vesijärven pinnankorkeudeksi noin  mpy..

## Huomautukset

## Lähteet

## Aiheesta muualla
*  (valokuvia)
Veskijärv

**Veskijärv** voi tarkoittaa seuraavia (sana  tarkoittaa *myllyä* ):

* Veskijärv, tekojärvi Põlvan kunnassa Virossa
* Veskijärv, järvi Lääne-Nigulan kunnassa Virossa.

Veskijärv sisältyy myös seuraavien tekojärvien ja padottujen järvialtaiden nimiin (kaikki Virossa):

* Hutita veskijärv, Võrun kunnassa Võrumaalla
* Kose veskijärv, Kosen kunnassa Harjumaalla
* Leevi veskijärv, Räpinän kunnassa Põlvamaalla
* Matu veskijärv, Kanepin kunnassa Põlvamaalla
* Nursi veskijärv, Rõugen kunnassa Võrumaalla
* Räägu veskijärv, padottu järviallas Võrun kunnasa Võrumaalla.

## Lähde
Kannonkosken sosiaali- ja terveyspalvelupiste

**Kannonkosken sosiaali- ja terveyspalvelupiste** toimii Kannonkoskella osoitteessa Järvitie 7 A. Pistettä ylläpitää Keski-Suomen hyvinvointialue ja se on avoinna avoinna tiistaisin kello 8–14. Vastaanotto toimii ajanvarauksella maanantaisin ja tiistaisin kello 8–14. Kiirevastaanotto toimii Saarijärven sosiaali- ja terveysasemalla kello 8–16. Ilta- ja viikonloppukiirevastaanotto toimii Äänekosken sosiaali- ja terveyskeskuksessa arkisin kello 16–22 ja viikonloppuisin kello 8–22.

Sosiaali- ja terveyspalvelupisteellä on lääkärin ja hoitajan vastaanotto,  hoitotarvikepalvelu sekä muistikoordinaattori. Lisäksi tiloissa toimii suun terveydenhuolto. Kuntoutuksen palveluja ovat fysioterapia, apuvälinepalvelu, aikuisten sekä lasten ja nuorten toimintaterapia. Lisäksi sosiaali- ja terveyspalvelupisteellä on puheterapian palveluita. Myös mielenterveys- ja päihdepalveluita on tarjolla. Fimlabin näytteenotto toimii ajanvarauksella kello 7:15-10.

## Lähteet
Kim von Weissenberg

**Kim Johan Alexander von Weissenberg** (s. 25. toukokuuta 1941 Tampere) on suomalainen metsäpatologian emeritusprofessori.

Kim von Weissenbergin vanhemmat olivat kouluneuvos Gay von Weissenberg ja Sigrid Hildur Monica Tammelander, Johan Axel Tammelanderin tytär. Von Weissenberg tuli ylioppilaaksi Läroverket för gossar och flickor i Helsingfors -oppilaitoksesta 1960. Hän valmistui Helsingin yliopistosta metsänhoitajaksi 1966 ja maatalous- ja metsätieteen lisensiaatiksi 1976. Tohtoriksi hän väittelli Pohjois-Carolinan osavaltionyliopistossa Raleighissa 1971, jossa hän oli tutkimusassistentti 1969–1971. 

Von Weissenberg oli Helsingin yliopistossa vt. assistentti 1960–1962, Suomen metsätieteteellisen seuran vastaava toimittaja 1971–1972, Metsäntutkimuslaitoksella tutkija 1972–1974 ja siellä Suonenjoen tutkimusaseman tutkija 1972–1984 ja vs. johtaja 1983–1984. Joensuun yliopistossa von Weissenberg oli metsäpatologian apululaisprofessori 1984–1994 ja samalla yliopiston metsätieteellisen tiedekunnan varadekaani 1988–1990 ja dekaani 1990–1991. Helsingin yliopiston metsäpatologian professoriksi hän tuli 1994 ja toimi siellä myös kasvipatologian laitoksen johtajana ja maatalous- ja metsätieteellisen tiedekunnan dekaanina. Hänen tutkimuskohteitaan ovat olleet muun muassa havupuiden sienitaudit.

## Lähteet
Adroit (1927)

**Adroit** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Dunkerquesta Ateliers et Chantiers de Francelta, missä köli laskettiin 26. huhtikuuta 1925. Alus laskettiin vesille 1. huhtikuuta 1927 ja otettiin palvelukseen 1. heinäkuuta 1929.

## Palvelus
Alus upposi 25. toukokuuta 1940 Dunkerquen edustalla Saksan ilmavoimien pommituksessa.

## Lähteet
*
*

### Viitteet
Maria van Riebeeck -luokka

**Maria van Riebeeck -luokka** oli Etelä-Afrikan laivaston kolmen dieselkäyttöisen sukellusveneen muodostama alusluokka, jonka alukset perustuivat Ranskan Daphné-luokkaan.

## Alukset

Luokan aluksilla aloitettiin 1980-luvun lopulla elinikäpäivitys, jolloin niiden kaikuluotaimet ja näytöt uusittiin. Aluksille jäi käyttöön kuitenkin alkuperäiset Ranskasta hankitut torpedot. Ensimmäinen *Emily Hobhouse* palautettiin palvelukseen heinäkuussa 1988 ja viimeinen *Maria van Riebeeck* vuonna 1992.

## Lähteet
*

### Viitteet
Takashi Murakami

**Takashi Murakami** (; s. 1. helmikuuta 1962, Tokio, Japani) on japanilainen taiteilija ja yrittäjä, joka on tunnettu perinteisen japanilaisen taiteen sovittamisesta populaarikulttuuriin. Murakami on kehittänyt oman superflat-taidesuuntauksen, joka yhdistää kaksiulotteisia muotoja ja rohkeaa kuvastoa. Siinä on piirteitä Japanin perinteisestä taiteesta, animesta ja mangasta.

Murakami opiskeli japanilaista maalaustaidetta Tokion taideyliopistossa, josta hän valmistui kuvataiteen kandidaatiksi vuonna 1986 ja väitteli tohtoriksi vuonna 1993. Ensimmäisen Euroopan näyttelyn hän teki Venetsian biennaalissa vuonna 1995. Vuonna 2001 hän perusti taidetuotantoyrityksen Kaikai Kikin, jonka kautta hän on edistänyt nuorten taiteilijoiden kansainvälistä näkyvyyttä. Vuoteen 2005 mennessä Murakamia oli kutsuttu japanilaiseksi Andy Warholiksi. 2010-luvulla Murakamin taide muuttui aiempaa kaoottisemmaksi, johon vaikutti Tōhokun maanjäristys ja tsunami.

Huhtikuussa 2013 julkaistiin Murakamin ensimmäinen pitkä elokuva *Mememe no kurage*. Hänen töitään on ollut usein esillä kansainvälisesti, muun muassa Chicagon nykytaiteen museossa ja Bostonin taidemuseossa vuonna 2017. Hän on jatkanut yhteistöiden tekemistä tunnettujen artistien kanssa. Hän on tehnyt taidetta esimerkiksi vaatesuunnittelija Virgil Ablohin ja animoinut laulaja Billie Eilishin musiikkivideon.  Murakami on suunnitellut myös kansikuvia musiikkialbumeille, muun muassa Kanye Westin *[[Graduation]]iin*, Juice Wrldin *[[The Party Never Ends]]iin* ja Kid Cudin *[[Kids See Ghosts (albumi)|Kids See Ghostsiin]]*. 

## Lähteet

## Aiheesta muualla
Suomen jääkiekkomaajoukkue talviolympialaisissa 2026

**[[Suomen jääkiekkomaajoukkue]]** edusti Suomea Milanossa, Italiassa järjestettävissä talviolympialaisissa helmikuussa 2026, osana Suomen olympiajoukkuetta. Joukkueen kokoonpano nimettiin tammikuussa 2026. NHL-pelaajat osallistuivat 2026 talviolympialaisiin ensimmäistä kertaa sitten vuoden 2014 olympialaisten. Suomi pelasi B-lohkossa, jossa pelasivat myös Ruotsi, Slovakia ja isäntämaa Italia. Suomi voitti turnauksessa lopulta pronssia Slovakiaa vastaan maalein 6–1. 

## Valmennusjohto
Suomen päävalmentajana olympialaisissa toimii Antti Pennanen. Apulaisvalmentajia ovat Tuomo Ruutu, Mikko Manner ja Ville Peltonen. Joukkueenjohtaja eli GM on Jere Lehtinen ja Jarmo Kekäläinen on apulais-GM.

## Kapteenisto
Mikael Granlund on Suomen kapteeni ja Mikko Rantanen sekä Sebastian Aho ovat varakapteeneja.

## Joukkueen kokoonpano

## Loukkaantumiset
Aleksander Barkov nimettiin jo kesäkuussa 2025 viiden muun pelaajan ohella Suomen joukkueeseen olympialaisiin. Barkov loukkaantui syyskuussa 2025 Florida Panthersin harjoituksissa, jonka takia hän ei pysty osallistumaan olympialaisiin, koska toipuminen kestää kuukausia.

Buffalo Sabresin maalivahti Ukko-Pekka Luukkonen oli valittu alunperin joukkueeseen, mutta hän joutui jättämään olympiaturnauksen väliin tammikuun 2026 lopussa saamansa alavartalovamman vuoksi. Luukkosen tilalle joukkueeseen valittiin Boston Bruinsin Joonas Korpisalo.

## Katso myös

* *[[Jääkiekko talviolympialaisissa 2026 – miesten turnaus]]* 
* Suomi talviolympialaisissa 2026 

## Lähteet
Sokkosähkörausku

**Sokkosähkörausku** *(Benthobatis moresbyi*) on pyörösähkörauskuihin kuuluva kalalaji. Lajia tavataan syvistä vesistä Intian valtamerestä.

## Koko ja ulkonäkö
Sokkosähkörausku voi kasvaa suurimmillaan 35–40 cm pitkäksi, ja naaraat ovat hieman koiraita suurempia. Lajin eturuumis on litteä, kiekkomainen ja pidempi kuin leveä. Pyrstö on pitkähkö ja siinä on kaksi selkäevää. Kalan pyrstöevä on melko pitkä. Sokkosähkörauskun silmät ovat hyvin pienet ja alkeelliset. Silmien takana on kaksi hyvin kookasta hengitysaukkoa. Päässä on kaksi sähköelintä. Sokkosähkörausku on selästään harmahtavan- tai violetinruskea ja vatsastaan vaalea.

## Levinneisyys ja elintavat
Sokkosähkörauskua tavataan Somaliasta Intian länsiosiin ulottuvalta alueelta, mutta levinneisyysalue saattaa olla laajempikin. Laji elää muta- tai hiekkapohjilla 375–1&nbsp;000 metrin syvyydessä. Sen ravintoa ovat todennäköisesti pienet selkärangattomat eläimet.

## Lähteet
Gazi Yaşargil

**Mahmut Gazi Yaşargil** (6. heinäkuuta 1925 Lice, Turkki – 10. kesäkuuta 2025 Stäfa, Sveitsi) oli sveitsiläis-turkkilainen neurokirurgi. Hän teki tunnetuksi mikrokirurgista leikkaustekniikkaa, minkä ansiosta häntä nimitetään 1900-luvun loppupuolen ansioituneimmaksi neurokirurgiksi.

Yaşargilia ja Harvey Cushingia pidetään 1900-luvun suurimpina neurokirurgeina. Zürichin yliopiston mikroneurokirurgisessa laboratoriossaan hän koulutti noin 3&nbsp;000 kirurgia kaikilta mantereilta. Hän osallistui kutsuttuna vieraana useisiin satoihin kansallisiin ja kansainvälisiin neurokirurgisiin kongresseihin, symposiumeihin ja kursseihin.

Kuusiosainen Yaşargilin teos *Microneurosurgery* (1984–1996, Georg Thieme Verlag Stuttgart & New York) on kattava katsaus hänen kirurgisiin toimintatapoihinsa ja kokemuksiinsa.
## Lähteet

## Aiheesta muualla
Morse (Q117)

**Morse** (runkonumero Q117) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 12. helmikuuta 1923. Alus laskettiin vesille 11. marraskuuta 1925 ja otettiin palvelukseen 10. helmikuuta 1928.

## Palvelus
Palvelukseenotettaessa alus liitettiin Toulonin 6. sukellusvenelaivueeseen. Se siirrettiin 1. syyskuuta 1931 Bizerteen 6. sukellusvenelaivueeseen. Syyskuusta 1935 joulukuuhun 1937 alus oli Ateliers et Chantiers de la Loiren telakalla Saint-Nazairessa. Telakalta vapauduttuaan alus liitettiin 9. sukellusvenedivisioonaan. Toisen maailmansodan alkaessa alus oli Casablancassa, missä sen tehtävänä oli seurata saksalaisten liikkeitä Kanariansaarten lähistöllä. Alus lähti 10. kesäkuuta 1940 Bizertestä *[[Caïman (Q127)|Caïmanin]]* kanssa partiomatkalle, kun se osui ranskalaisten laskemaan miinaan Tunisian rannikolla. Alus upposi 20 metrin syvyyteen vieden miehistönsä mukanaan.

## Lähteet
*
*
*
*

### Viitteet
Euromyytit

**Euromyytit** ovat liioiteltuja, vääristeltyjä tai keksittyjä väitteitä Euroopan unionin toimielimistä, direktiiveistä ja politiikoista, joissa ne kuvataan tyypillisesti absurdisti byrokraattisiksi, tungetteleviksi tai järjettömiksi, kuten väitetyt kiellot kaareville banaaneille, liian suurille kondomeille tai ulkona käytettäville pyykkinaruille.

Nämä tarinat, jotka saivat suosiota 1990-luvulla euroskeptisten tiedotusvälineiden kautta EU:n integraatiota ja suvereniteettia koskevien keskustelujen kiihtyessä, on käytetty kuvaamaan unionin sääntelykehyksen koettua ylilyöntiä. Vaikka monet euromyytit ovat suoranaisia keksintöjä tai vääristelyjä, toiset perustuvat todelliseen EU-lainsäädäntöön, kuten maataloustuotteiden laatustandardeihin tai turvallisuusdirektiiveihin, joita on muokattu korostamaan naurettavuutta tarkoituksen sijaan, kuten reilun kaupan tai kuluttajansuojan standardointi.

Euroopan komissio on aktiivisesti vastannut näihin tarinoihin dokumentoimalla ja kumoten satoja tapauksia 1990-luvun alusta lähtien, ja väitteiden määrä on ollut suurimmillaan poliittisen jännityksen lisääntyessä, kuten Maastrichtin sopimuksen ratifioinnin aikana. Kumoamisista huolimatta euromyytit ovat edelleen läsnä julkisessa keskustelussa, mikä heijastaa laajempaa jännitettä kansallisen autonomian ja ylikansallisen hallinnon välillä ja korostaa, kuinka EU:n laaja säännöstö voi ruokkia sekä aitoa kritiikkiä että sensaatiomaisuutta.

## Lähteet
Ateliers et Chantiers de St. Nazaire-Penhoët

**Ateliers et Chantiers de St. Nazaire-Penhoët** oli vuodesta 1881 aina vuoteen 1955 toiminut ranskalainen telakkayhtiö. Yhtiö yhdistyi vuonna 1955 Ateliers et Chantiers de la Loiren kanssa muodostaen Chantiers de l’Atlantiquen.

## Historia
Skotlantilainen John Scott perusti Saint-Nazaireen ensimmäisen telakan, joka ajautui 1866 konkurssiin. Compagnie Générale Transatlantique avasi 1881 telakan uudelleen perustaen Chantiers et Ateliers de Penhoëtin. Telakka perustettiin samoihin aikoihin kuin Jollet ja Babin perustivat Nantesiin telakan, josta kehittyi Ateliers et Chantiers de la Loire.

Telakan teräksen tarpeen tyydyttämiseksi perustettiin Trignaciin terästehdas. Vuonna 1900 telakkateollisuudessa oli 6&nbsp;000 työntekijää. Ensimmäisessä maailmansodassa kumpikin telakka keskitettiin sotaponnisteluihin, mutta raaka-ainepula vaikutti niihin merkittävästi erityisesti sotatoimien päätyttyä. Selvitäkseen 1920-luvun lamasta telakat keksivät erilaisia keinoja kuten ilmailu.

Toisen maailmansodan jälkeen Ranskan kauppamerenkulun elpyminen mahdollisti telakan kehittymisen. Saint-Nazairen telakkateollisuuden parantamiseksi telakka yhdistyi 1955 Ateliers et Chantiers de la Loiren kanssa, jolloin muodostui Chantiers de l’Atlantique.

## Lähteet
Euroopan unionin globaalistrategia

**Euroopan unionin globaalistrategia** (lyh. **EUGS**), virallisesti *A Global Strategy for the European Union's Foreign and Security Policy*, on strateginen asiakirja, jonka Eurooppa-neuvosto hyväksyi kesäkuussa 2016. Se määrittelee EU:n kehyksen ulko-, turvallisuus- ja puolustuspolitiikan haasteiden käsittelyyn aikana, jolloin geopoliittinen epävakaus, sisäiset uhat kuten terrorismi ja muuttoliike sekä ulkoiset paineet valtio- ja ei-valtiollisilta toimijoilta ovat kasvaneet.

Asiakirjan laati korkea edustaja Federica Mogherini, ja se korvasi vuoden 2003 Euroopan turvallisuusstrategian. Siinä korostetaan ”periaatteellista pragmatismia”. Prioriteetteina ovat EU-kansalaisten turvallisuus, vauraan ja kestävän talouden edistäminen sekä demokraattisen muutoksen tukeminen monenvälisten kumppanuuksien kautta sen sijaan, että EU pyrkisi yksipuoliseen voimankäyttöön.

Strategia määrittelee viisi ydinaluetta:
* Turvallisuus ja puolutus: EU:n ja sen kansalaisten suojelu, hallituksien auttaminen sotilaallisten valmiuksien rakentamisessa ja kriiseihin vastaamisen kyvyssä;
* Valtioiden ja yhteiskuntien selviytymiskyky: hyvän hallintotavan ja vastuullisten instituutioiden tukeminen sekä tiivis yhteistyö kansalaisyhteiskunnan kanssa erityisesti naapurialueilla;
* Yhdennetty lähestymistapa konflikteihin ja kriiseihin;
* Alueellisesti toimivat yhteistyöjärjestelmät sekä vapaaehtoisten aluehallinnon muotojen tukeminen; sekä
* Sääntöpohjaisen monenvälisen kansainvälisen järjestyksen tukeminen.

## Lähteet
Prondines

**Prondines** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 43 kilometriä Clermont-Ferrandin kaupungista länteen.

Kunnan keskustassa oleva Saint-Cosmen ja Saint-Damienin kirkko rakennettiin 1800-luvulla vanhan romaanisen kirkon paikalle. Kirkko on omistettu kahdelle pyhimykselle, Kosmasille ja Damianosille.

Keskustan ulkopuolella on pieni Perolin kappeli. Se on rakennettu romaanisella kaudella, mistä on osoituksena keskilaivassa veistetyt kapiteelit. Rakennusta on uudistettu useaan otteeseen. Keskilaivassa olevat ovet ja ikkunat ovat peräisin 1600- ja 1700-luvuilta.

## Lähteet

## Aiheesta muualla
Un Blodymary (kappale)

**Un Blodymary** on espanjalaisen Las Ketchup -yhtyeen vuonna 2006 julkaistu kappale samannimiseltä albumilta. Yhtye edusti kappaleella Espanjaa vuoden 2006 Eurovision laulukilpailussa, joka järjestettiin Ateenassa, Kreikassa. Kilpailun finaalissa ”Un Blodymary” sijoittui sijalle 21.

Kappaleen nimi viittaa Bloody Mary alkoholijuomaan.

## Eurovision laulukilpailussa
Espanjan edustaja vuoden 2006 Eurovision laulukilpailuun valittiin sisäisesti TVE:n toimesta. Las Ketchup julkistettiin maan edustajaksi  kappaleellaan ”Un Blodymary” 27. helmikuuta 2006.

Sillä Espanja on yksi kilpailun suurista rahoittajamaista, kappale pääsi suoraan finaaliin eikä se täten kilpaillut semifinaalissa. ”Un Blodymary” arvottiin esiintymään 20. toukokuuta 2006 järjestetyssä finaalissa kuudentena, Norjan edustajan Christine Guldbrandsen kappaleen ”Alvedansen” jälkeen ja ennen Maltan edustajaa Fabrizio Fanielloa kappaleellaan ”I Do”. Kilpailun lopputuloksissa ”Un Blodymary” sijoittui 24 edustuskappaleen joukossa 21. sijalle saatuaan 18 pistettä. Andorra antoi kappaleelle täydet 12 pistettä, loput kuusi tulivat Albaniasta.

## Listasijoitukset

## Lähteet
Oguzhanin piirikunta

**Oguzhanin piirikunta** () on hallintoalue Maryn maakunnassa Turkmenistanissa. Sen keskus on Parahatin taajama. Piirikunnan pinta-ala on 2&nbsp;043,93 neliökilometriä.

Hallintoalueen nimenä oli vuoteen 1993 saakka Parahatin ja vuoteen 1999 Nyýazowin piirikunta. Se liitettiin vuonna 2022 Sakarçägen ja Murgapin piirikuntiin, mutta perustettiin uudelleen vuonna 2025. Piirikuntaan kuuluvat Şatlykin kaupunki, Deňizhanin, Döwletli zamanin, Oguzhanin ja Parahatin taajamat sekä Altyn zamanin, Deňizhanin, Dostlukin, Gökhanin, Merdanan ja Ýyldyzhanin kyläneuvostot (*geňeşlik*).

Piirikunnan kautta kulkevat Aşgabatin ja Maryn välinen maantie ja rautatie, josta haarautuu reitti Iranin Mašhadiin. Sen pääelinkeinot ovat puuvillan ja viljan viljely sekä maakaasun tuotanto. Tärkein vesilähde on Karakumin kanava. Şatlykin kaupunki on maakaasuteollisuuden keskus. Oguzhanissa toimii puuvillanpuhdistamo.

## Lähteet
Anneli Niskanen

**Anneli Marianne Niskanen** (s. 8. joulukuuta 1955 Oulu) on suomalainen näyttelijä. Hän on näytellyt muun muassa Oulun kaupunginteatterissa.

## Elämä ja ura
Anneli Niskanen syntyi rakennusmestari Antti Niskasen ja vanhusten hoitaja Airi Savolaisen perheeseen. Hänen puolisonsa on näyttelijä Hannu Kangas vuodesta 1985. Hän suoritti Teatterikorkeakoulun 1979–1983, jonka jälkeen hän näytteli Oulun kaupunginteatterissa 1983–1985 ja Imatran kaupunginteatterissa alkaen vuodesta 1987.

2000-luvulla Niskanen on näytellyt jälleen Oulun kaupunginteatterissa. Hänen rooleistaan mainittakoon Puck (*Shakespeare Hollywoodissa*), Loviisa (*[[Niskavuoren Heta (näytelmä)|Niskavuoren Heta]]*), Golde (*[[Viulunsoittaja katolla]]*) ja rouva Higgins (*[[My Fair Lady]]*).

Vuonna 2019 Niskanen näytteli sivuroolin Lampelan leskenä Mika Ronkasen televisiosarjassa *[[Kaikki synnit]]*.

## Lähteet
* 

### Viitteet
Alanen (Rautavaara, Angervikko)

**Alanen** on saareton järvi Pohjois-Savon Rautavaaralla. Sen pinta-ala on 84,7 hehtaaria ja se sijaitsee Kuopiosta 69 kilometriä pohjoiskoilliseen.

## Maantiede
Alasen ulottuvuus kaakosta luoteeseen on noin 2,1 kilometriä. Järven eteläosassa sijaitsee Nuottaniemi, jonka koillispuolella on syvin kohta, noin yksitoista metriä. Vajaa kolmasosa järvestä on vähintään kuusi metriä syvä.

Alasen lounaisrannalla on vakituista asutusta Alasen ja Suojärven välissä. Alasen itäpuolella on Keyritynmäki, jonka korkeus on noin 270 metriä merenpinnan yläpuolella. Keyritynmäen eteläpuolella sijaitsee Angervikko. Itärannalla on jonkin verran vapaa-ajan asutusta. Pohjoisranta on soista. Keyritynmäen itäpuolella noin 1,5 kilometriä Alasesta sijaitsee Keyritty. Maantie 582 kulkee Alasen länsipuolitse, missä se kääntyy koilliseen kohti Rautavaaran keskustaa.

Alaseen virtaa tulouoma kaakosta (Miespuro) ja luoteesta.

Alasen vesitilavuus on 3&nbsp;261&nbsp;000 kuutiometriä. Järven ekologinen tila on erinomainen.

Alanen (04.662.1.007) kuuluu Älänteen alueeseen, joka on kolmannen jakovaiheen vesistö Vuoksen vesistössä (04). Toinen jakovaihe on Tiilikanjoen valuma-alue (04.66) ja ensimmäinen jakovaihe on Nilsiän reitin valuma-alue (04.6). Alanen on kolmanneksi laajin Älänteen alueen 30 järvestä. Laajin on Älänne.

## Lähteet
Caspian

**Caspian** tai **Kaspian** on miehen etunimi. Nimi on peräisin C. S. Lewisin fantasia­kirja­sarjasta *[[Narnian tarinat]]*, jonka kirjoissa *[[Prinssi Kaspian]]* ja *[[Kaspianin matka maailman ääriin]]* esiintyy päähenkilönä Narnian kruununprinssi, myöhemmin kuningas Kaspian X. Kirjoissa myös kerrotaan, että ennen häntä nimi on ollut useilla hänen edeltäjiltään, joista Kaspian I eli Kaspian Valloittaja, alkujaan Telmarin kuningas, oli aikoinaan valloittanut Narnian. On arveltu, että nimen aiheena olisi ollut Kaspianmeri, tai toisen selityksen mukaan Lewis olisi muodostanut sen miestennimien Casper ja Crispian pohjalta.  Nimi on yleistynyt varsinkin sen jälkeen, kun näiden kirjojen pohjalta vuosina 2008 ja 2010 kuvattiin samannimiset elokuvat. 

Suomessa nimi Kaspian on helmikuuhun 2026 mennessä annettu noin 1570 ja Caspian noin 340 henkilölle. Sekä Kaspian- että Caspian-nimisistä valtaosa on syntynyt vuoden 2000 jälkeen, yli puolet 2020-luvulla. Ennen vuotta 1960 nimeä ei ollut kummassakaan muodossa annettu kenellekään.  Muodossa Caspian nimi otettiin suomenruotsalaiseen almanakkaan vuonna 2025, ja sen nimipäivä on nyt 4. helmikuuta.

## Lähteet
Aleksandr Ivanovitš Ivanov

**Aleksandr Ivanovitš Ivanov** (1880 Pietari–1935 Leningrad) oli venäläinen helluntaiherätyksen saarnaaja sekä Apostolisen hengen evankelisten kristittyjen kirkon perustaja. Ivanov oli yhdessä Nikolai Smorodinin kanssa venäläisen helluntaiherätyksen pioneeri niin sanotun Helsingin portin kautta.

Vuonna 1913 (joidenkin lähteiden mukaan jo 1911) Ivanov tapasi Ruotsin helluntailiikkeen johtaja Lewi Pethruksen sekä Norjan helluntaliikkeen johtaja Thomas Ball Barrattin Helsingissä. Heidän myötävaikutuksestaan Ivanov alkoi saarnata seurakunnassaan Pyhän Hengen kasteesta. Seurakunnat omaksuivat helluntailaisuuden vuoteen 1913 mennessä.

Vuonna 1914 Prohanov kutsui Ivanovin Pietariin ja tuolloin evankelisten sanomalehdessä varoitettiin helluntailaisuudesta ja heidän opetuksestaan. Ivanov mainittiin lehdessä nimeltä. Tavattuaan Prohanovin, Ivanov erosi Venäjän evankelisten kristittyjen liitosta ja muutti Viipuriin, jossa hän perusti yhdessä työtoverinsa Nikolai Smorodinin kanssa Venäjän ensimmäisen helluntaiseurakunnan.

Vuonna 1915 Ivanov pidätettiin pasifismin saarnaamisesta ja karkotettiin Turgain alueelle ja myöhemmin Vjatkan lääniin. Vuonna 1916 Ivanov muutti Pietariin, jossa hänet tuomittiin Solovetskinsaarille ortodoksikirkon mielipidelakien rikkomisesta Seuraavana vuonna, kun ortodoksikirkko kaatui, Ivanov palasi Pietariin. Paluunsa jälkeen hän alkoi yhdessä Smorodinin kanssa julistaa ykseyshelluntailaista sanomaa. Vuonna 1918 Ivanovin ja Smorodinin yhteisö sai luvan avata rukoushuoneen Pietarissa V. I. Leninin luvalla. Heidän yhteisönsä sai nimen Apostolisen hengen evankelisten kristittyjen kirkko. Uusi kirkkokunta alkoi levitä Pohjois-Venäjän, Baltian ja Kaukasian kaupunkeihin. Vuosina 1930–1932 rukoushuoneet suljetiin ja poistettiin rekisteristä. 

Sydänsairaudesta kärsinyt Ivanov kuoli viimeistään vuonna 1935 (joidenkin lähteiden mukaan 1931) ja hänet haudattin Bolšeohtinskojen hautausmaalle.

## Lähteet
Nikolai Smorodin

**Nikolai Petrovitš Smorodin** (, 1875–1953) oli venäläinen helluntaiherätyksen saarnaaja sekä Apostolisen hengen evankelisten kristittyjen kirkon perustaja. Ivanov oli yhdessä Aleksandr Ivanovin kanssa venäläisen helluntaiherätyksen pioneeri niin sanotun Helsingin portin kautta. Vuonna 1914 Smorodin toimi Ivanovin apuna Viipurin helluntaiseurakunnan sekä vuonna 1916 Pietarisssa  Apostolisen hengen evankelisten kristittyjen kirkon perustamisessa.

Kirkon perustaja Ivanov vihki hänet papiksi vasta lokakuun vallankumouksen jälkeen. Hän omistautui paljon saarnaamiselle. Ivanovin kuoltua vuonna 1935 hänestä tuli kirkon johtaja.

Vuonna 1947 Smorodin osallistui N. I. Šiškovin ja E. M. Rudnikovin kanssa keskusteluun evankelisten kristittyjen ja baptistien koko liiton johtajien kanssa yhdistymisestä. Paikalliset seurakunnat eivät aluksi tukeneet ajatusta, mutta myöhemmin harkitsivat kantaansa uudelleen. Paikallisella tasolla ajatusta ei kuitenkaan laajasti tuettu, ja lopulta noin 30&nbsp;000 helluntailaista liittyi VSEHB:oon.

Smorodin tuomittiin toistuvasti uskonnollisesta toiminnastaan, ja hän kuoli Javasin keskitysleirillä Mordvan ASNT:ssä.

## Lähteet
Berit Spong

**Berit Gustava Frideborg Spong** (5. helmikuuta 1895 Framnäs – 14. heinäkuuta 1970 Tjävelsta) oli ruotsalainen opettaja ja kirjailija. Hän oli kotoisin Itä-Götanmaalta, minne hän myös sijoitti useimmat kirjansa. Spongin esikoisteos, runokokoelma *Högsal och örtagård* ilmestyi vuonna 1924 ja sai hyvät arvostelut. Myöhemmin hän keskittyi kertomakirjallisuuteen. Spongin romaaneissa kuvataan pääosin maaseudun tavallisten ihmisten elämää.

## Bibliografia

* *Högsal och örtagård* (1924)
* *I Östergyllen* (1926)
* *Kungsbuketten* (1928)
* *Lärkornas land* (1929)
* *Slottet på rullgardinen* (1934)
* *Sju år i Närke* (1935)
* *Dam med parasoll* (1937)
* *Spelet på Härnevi* (1938)
* *Sommarbrev* (1940)
* *Nävervisan* (1942)
* *Svarta tavlan* (1946)
* *Värt eget* (1950)
* *Bröder i Christo* (1952)
* *Ingen sommarhimmel* (1957)
* *Under svart vimpel* (1958)
* *Vägen genom ängarna* (1961)
* *Kråknatten* (1963)
* *Barnen från Tarrow* (1967)
* *Historier kring Vättern* (1968)
* *Historier från hemtrakten* (1969)
* *Morris och hans rivaler* (1970)

## Lähteet

## Aiheesta muualla

* Svenskt biografiskt lexikon
Spong

**Spong** on seuraavien henkilöiden sukunimi:

* Berit Spong (1895–1970), ruotsalainen kirjailija
* John Shelby Spong (1931–2021), yhdysvaltalainen pappi
* Tyrone Spong (s. 1985), surinamelais-alankomaalainen nyrkkeilijä
Niels Jensen (piispa)

**Niels Jensen** (k. 1379 Hammershus) oli tanskalainen pappi, joka toimi Lundin arkkipiispana vuosina 1361–1379. Jensen esti Haakon Maununpojan ja Elisabeth af Holsteinin avioliiton vangitsemalla jälkimmäisen, kun tämä oli matkalla Ruotsiin. Vankeuden aikana Haakon ehti mennä naimisiin Jensenin liittolaisen Valdemar Atterdagin tyttären Margareetan kanssa.
## Lähteet
Walter Murray

**Walter Murray** (9. lokakuuta 1871 Malmö – 1957) oli ruotsalainen virkamies ja poliitikko, joka toimi Västmanlandin läänin maaherrana vuosina 1917–1937. Hän oli Ruotsin julkishallintoministeri vuonna 1917 ja liikenne- ja viestintäministeri 1920–1921. Hänen veljenpoikansa oli Malcolm Murray.
## Lähteet

## Aiheesta muualla
Sture Baude

**Magnus Gustav Sture Baude** (5. helmikuuta 1890 Malmö – 19. heinäkuuta 1946 Göteborg) oli ruotsalainen näyttelijä. Hän esiintyi parissakymmenessä elokuvassa vuosina 1916–1944.
## Lähteet

## Aiheesta muualla
Baude

**Baude** on seuraavien ruotsalaisten henkilöiden sukunimi:

* Frank Baude (1936–2021), kommunistinen poliitikko
* Sture Baude (1890–1946), näyttelijä
Leon Björker

**Leon Björker** (1. toukokuuta 1900 Tukholma – 5. helmikuuta 1962 Tukholma) oli ruotsalainen oopperalaulaja, äänialaltaan basso. Hän teki ensiesiintymisensä Kuninkaallisessa oopperassa vuonna 1927 ja oli sen johtavia laulajia eläköitymiseensä saakka. Vuonna 1952 Björker sai hovilaulajan arvonimen.
## Lähteet
Jakob Andreasen

**Jakob Andreasen** (s. 1970 tai 1971) on tanskalainen United Autosportsin tekninen johtaja. Aiemmin Andreasen toiminut McLarenin Le Mansin ja GT-ohjelmien insinöörinä jonka jälkeen liittyi F1-talliin vuonna 2001 toimien testi-insinöörinä ja valmistui kilpa-tiimiin vuonna 2005 apukilpailuinsinööriksi. Vuonna 2010 hän toimi Jenson Buttonin kilpailuinsinöörinä. Ennen McLarenille tuloaan hän työskenteli Champ Car, BTCC, Formula 3000 ja DTM -sarjoissa.

Vuodesta 2022 lähtien hän on toiminut United Autosportsin teknisenä johtajana.

## Lähteet
Skeleton talviolympialaisissa 2026

**[[Skeleton]]issa** kilpailtiin **[[Talviolympialaiset 2026|vuoden 2026 talviolympialaisissa]]** 12.–15. helmikuuta Cortina d’Ampezzossa. Kilpailupaikkana oli Cortinan kelkkailukeskus.

Skeletonissa järjestettiin kolme kilpailutapahtumaa: miesten ja naisten kilpailu sekä sekajoukkuekilpailu. Joukkuekilpailu oli ensimmäistä kertaa mukana olympialaisissa.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat olivat loppukilpailuja.

## Mitalitaulukko

## Tulokset

## Lähteet

## Aiheesta muualla

*Skeleton talviolympialaisten 2026 verkkosivuilla
Tampereen Kauppaseura

**Tampereen Kauppaseura** on liike-elämään keskittynyt sosiaalinen klubi. 

## Historia

Tampereen Kauppaseura perustettiin Tampereella vuonna 1886. Seura perustettiin, koska syntyi tarve luoda kohtaamispaikka kauppialle, käsityöläisille ja tehtailijoille. Seuran perustavan kokouksen puheenjohtajana toimi Gustaf Lindberg.

Seuran ensimmäisen Kauppaseuran talon (1905-1956) suunnitteli arkkitehti August Krook vuonna 1905. Vanha klubitalo purettiin ja tilalle rakennettiin arkkitehti Jaakko Tähtisen suunnittelema uusi Kauppaseuran talo vuonna 1957.  

## Nykyaika
Seura on oikeistolainen arvoiltaan. Seurassa on nykyään 1200 jäsentä. Klubi ei ota jäsenikseen naisia.

## Puheenjohtajat

* Kari Koskinen (2023-)
* Teuvo Vastamäki (2012-2022)
* Kimmo Bergius (2006-2011)
* Yrjö J. Perä-Rouhu (1988-2005)
* Antti Tähtinen (1981-1987)
* Olli Kivekäs (1978-1980)
* Pentti Parkkola (1975-1977)
* Mauri Haarla (1972-1974)
* Eero Ruuskanen (1968-1971)
* Olli Pellas (1965-1967)
* P.J. Hannelius (1962-1964)
* Aarne Palomäki (1956-1961)
* Lauri Ruuskanen (1949-1955)
* Ilmari Säntti (1948)
* S.A. Nylund (1939-1947)
* Rafael Haarla (1932-1938)
* S.A. Nylund (1925-1931)
* Isak Julin (1920-1924)
* Yrjö Pulkkinen (1919-1920)
* Kalle Välimaa (1917-1918)
* Gösta Sumelius (1907-1916)
* J.W. Enqvist (1891-1906)
* K. Hjorth (1889)
* A. Österman (1888)
* C.W. Åkerlund (1887)
* A.F. Lindstedt (1886)

Lähde.

## Katso myös

* Tampereen Suomalainen Klubi
* Svenska Klubben i Tammerfors
* Helsingin Pörssiklubi
* Handelsgillet i Helsingfors
* Pamaus-Seura

## Lähteet


## Aiheesta muualla
* Tampereen Kauppaseura 50-vuotias, Aamulehti, 14.3.1936, nro 72, s. 5, Kansalliskirjaston digitaaliset aineistot
Puumerkki (yritys)

**Puumerkki Oy** on suomalainen puutavara- ja rakennusyritys, joka toimii puurakentamisen tuotteiden ja ratkaisujen tukkukaupassa, jakelussa sekä palveluissa. Yritys tarjoaa puutuotteita sekä niihin liittyvää logistiikkaa ja asiantuntijapalvelua Suomessa ja Baltian maissa.

Yrityksen toimitusjohtaja on Panu Miettinen ja sen kotipaikka on Vantaa.

## Toiminta
Puumerkki tarjoaa rakennuspuutavaraa, sisäverhoustuotteita, piharakentamisen tuotteita, puusepänlevyjä, perustustarvikkeita ja muita puurakentamisen ratkaisuja. Yritys tarjoaa myös ammattirakentamista tukevia ratkaisuja, infrarakentamisen ratkaisuja, logistiikkaa ja verkkokaupan nimeltä ePuumerkki.

Puumerkki Groupiin kuuluvat Puumerkki Oy, Puumerkki AS sekä Puumerkki SIA, ja sen omistaa kansainvälinen sijoitusyhtiö Mimir Invest AB.

## Historia

Puumerkki perustettiin vuonna 1992. Se myytiin vuonna 2017 osaksi ruotsalaista sijoitusyhtiötä Mimir Invest AB:tä. Tätä ennen yrityksen omisti kokonaan Stora Enso. Myynti merkitsi omistuspohjan laajenemista kansainväliseen sijoittajaryhmään ja helpotti Baltian toimintojen kehittämistä.

Stora Enso kertoi vuoden 2017 vuosikertomuksessaan Puumerkin omistukseen liittyvistä järjestelyistä osana laajempaa maailmanlaajuista puutuotetoimintojen rakennetta.

## Vastuullisuus
Puumerkki oli yksi ensimmäisistä suomalaisista puutuotetukkukaupan toimijoista, joka sai PEFC- ja FSC-sertifikaatit osoituksena sitoutumisestaan vastuulliseen puunhankintaan.

## Lähteet
Sigurd Werner

**Sigurd Bernhard Werner** (11. heinäkuuta 1898 Pernaja – 8. tammikuuta 1968 Helsinki) oli suomalainen silmälääkäri ja silmätautiopin professori.

Sigurd Wernerin vanhemmat olivat ylireviisori August Bernhard Werner ja Elin Maria Westerberg ja puoliso vuodesta 1935 Toini Rakel Wallinheimo (k. 1984). Werner tuli ylioppilaaksi Svenska lyceum i Helsingfors -oppilaitoksesta 1916, valmistui Helsingin yliopistosta lääketieteen lisensiaatiksi 1926 ja väitteli siellä lääketieteen ja kirurgian tohtoriksi 1933.

Werner oli Helsingin yleisen sairaalan silmätautiosaston avustava lääkäri 1926–1930 ja Helsingin sotilassairaalan silmätautiosaston vt. lääkäri useaan eri otteeseen 1927–1935. Helsingin yliopiston silmäklinikan vt. apulaisopettaja hän oli 1927–1937 ja 1944–1945, apulaisylilääkäri 1945–1950 ja silmätautiopin dosentti 1935–1952 ja vt. professori 1948–1949. Turun yliopiston silmätautiopin professorina Werner toimi 1952–1960.

## Lähteet
Narval (Q118)

**Narval** (runkonumero Q118) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 19. maaliskuuta 1923. Alus laskettiin vesille 9. toukokuuta 1925 ja otettiin palvelukseen 23. heinäkuuta 1926.

## Palvelus
Palvelukseenotettaessa alus liitettiin 3. sukellusvenelaivueeseen. Se siirrettiin syyskuussa 1931 5. sukellusvenelaivueeseen. Vuodesta 1936 vuoteen 1937 alus oli Ateliers et Chantiers Dubigeonin telakalla Nantesissa. Se siirrettiin 1939 Bizerteen 11. sukellusvenedivisioonaan Välimerelle. Helmikuussa 1940 alus siirrettiin Marokkoon, missä sen tehtävänä oli valvoa Kanariansaarten aluetta.

Ranskan antauduttua alus siirtyi Soussesta Tunisiasta Maltalle, missä se liittyi kesäkuussa 1940 Vapaan Ranskan laivastoon. Alus osui 15. joulukuuta 1940 Italian laivaston laskemaan miinaan Tunisian rannikolla. Hylky löytyi 1957.

## Lähteet
*
*
*
*

### Viitteet
Laurin kirja -äänikirjapalkinto

**Laurin kirja -kirjapalkinto** on suomalainen äänikirjapalkinto, jonka myöntävät Näkövammaisten Kirjastoyhdistys ry, Näkövammaisten Kulttuuripalvelu ry ja Näkövammaisten liitto ry. Palkinto on jaettu joka toinen vuosi vuodesta 2020 lähtien.

Palkinto myönnetään laadukkaalle äänikirjalle, ja sen tavoitteena on kiinnittää huomiota äänikirjojen laatuun sekä edistää korkeatasoista äänikirjatuotantoa erityisesti näkövammaisten lukijoiden näkökulmasta.

Vuonna 2026 palkintosumma on 8000 euroa, joka jaetaan kirjailijan ja lukijan kesken. 

## Tausta ja tarkoitus

Laurin kirja -kirjapalkinnon arvioinnissa korostuu painetun kirjan lukuelämyksen välittyminen äänikirjamuodossa. Laadukkaalla äänikirjalla tarkoitetaan teosta, joka vastaa mahdollisimman hyvin alkuperäistä teosta ja jossa kiinnitetään huomiota muun muassa tekstin tulkintaan, lukijan ilmaisuun ja kokonaisuuden sujuvuuteen.

Näkövammaisjärjestöjen tavoitteena on palkinnon avulla nostaa esiin äänikirjojen merkitystä ja laatua sekä kannustaa kustantajia ja lukijoita panostamaan huolellisesti tuotettuihin äänikirjoihin.

## Palkinnon saajat

Tietoja vuoden 2022 palkinnosta on julkaistu erikseen Näkövammaisten Kulttuuripalvelun verkkosivuilla.

## Lähteet
Bypias

**Bypias** on suomalainen, Pia Erlundin vuonna 2012 perustama muoti- ja lifestylekonsepti. Erlund toimii yrityksen luovana johtajana.

Bypiasin pääkonttori on Espoon Mankkaalla.

## Yritys
Yrityksellä on kolme omaa tuotemerkkiä: Bypias, Bohemiana ja Perfect Jeans. Lisäksi myynnissä on valikoima asusteita muilta brändeiltä.

Bypiasilla on oma kansainvälinen verkkokauppa, joka toimittaa Suomeen ja lähes koko Eurooppaan. Suomessa Bypiasilla on oma kivijalkamyymäläverkosto ja lisäksi kesäisin pop-up-myymälöitä. Bypias-tuotteita myydään kansainvälisen jälleenmyyjäverkoston kautta myös Euroopassa ja Australiassa. 

Bypias on palkittu valtakunnallisella Vuoden yrittäjä -palkinnolla 2020.

Bypiasin tarinasta julkaistiin vuonna 2023 Virpi Salmen kirjoittama teos *Mahdotonta. BYPIAS – Unelma, jonka ei pitänyt toteutua*.

Yritystä on syytetty valheellisesta markkinoinnista koska tuotteiden alkuperä voi olla jokin muu maa ja tuote voi olla muun yrityksen valmistuote oman suunnittelun sijaan.

## Lähteet

## Kirjallisuutta
* 

## Aiheesta muualla
* Bypiasin verkkosivut
* Lifestylebrändi Bypias teki entisestä kampaajasta miljonäärin Taloussanomat 22.8.2021.
* Pia Erlund näytti epäilijöilleen ja perusti muotitalon Seura 2.7.2023.
Joseph Ayo Babalola

**Joseph Ayodele Babalola** (25. huhtikuuta 1904–26. heinäkuuta 1959) oli nigerialainen kristillinen evankelista ja Christ Apostolic Church (CAC) -seurakunnan perustaja. CAC oli Nigerian ensimmäinen alkuperäiskansojen helluntailainen kirkkokunta. Hänet tunnetaan keskeisenä hahmona Aladura-herätysliikkeessä 1930-luvulla uskonparannuksen, manauksen ja profeetallisen saarnaamisen kautta, jotka keräsivät valtavia väkijoukkoja.

## Elämä ja ura
Babalola syntyi vuonna 1904 Odo-Owassa lähellä Ilofaa nykyisessä Kwara-osavaltiossa. Vanhemmat olivat David Lawani Rotimi ja Martha Talabi Rotimi, jotka kuuluivat anglikaaniseen kirkkoon. Babalola kasvoi hurskaassa kristillisessä perheessä ja sai peruskoulutuksen Standard Five -tasolle vuoteen 1924 mennessä. Sen jälkeen hän työskenteli höyrytelan kuljettajana Public Works Departmentissa. Lokakuussa 1928 hän koki Jumalan kutsun palvelutyöhön työpaikallaan. Tämä johti siihen, että hän jätti työnsä ja aloitti kiertävän saarnaamisen saman vuoden lokakuussa. Aluksi hän liittyi Faith Tabernacle Congregation -järjestöön, ja vuonna 1930 hänet kastettiin upotuskasteella.

Babalolan palvelutyö nousi merkittävään asemaan Oke-Oye-herätyksessä Ileshassa vuonna 1930. Siellä hän suoritti raportoituja ihmeitä, kuten sairaiden parantamista, sokeiden näön palauttamista ja jopa kuolleiden herättämistä. Menetelmiin kuuluivat pitkät rukoukset, pyhitetty kello ja siunattu vesi. Nämä vahvistivat hänen mainettaan voimakkaana uskonparantajana ja uudistajana, joka vastusti perinteistä lääketiedettä ja epäjumalanpalvelusta. Hän kohtasi vainoa, mukaan lukien kuuden kuukauden vankeustuomion Benin Cityssä vuonna 1932 noituuden vastustamisesta saarnatessaan. Myös siirtomaaviranomaiset ja lähetysseurakunnat vastustivat häntä. Silti hän jatkoi evankeliointimatkoja ympäri Nigeriaa ja vuonna 1936 myös Ghanaan. Hän perusti lukuisia seurakuntia ja käänsi tuhansia helluntailaisuuteen.

Oppikiistat kasteesta ja parantamis käytännöistä johtivat eroon Apostolic Churchista. Tämä huipentui Christ Apostolic Churchin viralliseen rekisteröintiin toukokuussa 1943. Babalola toimi sen ensimmäisenä apostolina ja yleisevankelistana. CAC on kasvanut maailmanlaajuiseksi liikkeeksi, johon kuuluu miljoonia jäseniä.

Babalolan uudistukset korostivat afrikkalaistettua jumalanpalvelusta, jumalallista parannusta ilman länsimaista lääketiedettä sekä vastustusta pakanallisille käytännöille. Hän vaikutti merkittävästi nigerialaiseen kristinuskoon edistämällä paikallista johtajuutta ja hengellistä itsenäisyyttä ulkomaisista lähetysjärjestöistä.

Hän jatkoi palvelutyötään kuolemaansa asti 55-vuotiaana. Babalola oli keskeisessä roolissa helluntailaisuuden kasvussa Afrikassa. CAC on kehittynyt globaaliksi liikkeeksi hänen perustamansa vision pohjalta.

## Lähteet
Kinnulan sosiaali- ja terveysasema

Keski-Suomen hyvinvointialueen **Kinnulan sosiaali- ja terveysasema** toimii Kinnulassa osoitteessa Keskustie 44. Se on avoinna  maanantaista torstaihin kello 8–16 ja perjantaisin kello 8.00–14.30. Asemalla toimii lääkärin ja hoitajan vastaanotot, hoitotarvikepalvelu, suun terveydenhuolto, kuntoutus, mielenterveys- ja päihdepalvelut sekä neuvola.  Fimlabin näytteenottopiste on avoinna maanantaista perjantaihin.

Keski-Suomen hyvinvointialueen aluevaltuusto päätti joulukuussa 2026 Kinnulan terveysaseman muuttamisesta sote-palvelupisteiksi. Kinnulan kunta teki päätöksestä valituksen hallinto-oikeuteen.

## Lähteet
Jääkiekko talviolympialaisissa 2026 – miesten turnaus

Jääkiekon miesten turnaus talviolympialaisissa 2026 pelattiin 11.–22. helmikuuta 2026 Milanossa, Italiassa. Turnausta ja eritoten sen loppuottelua on nimitetty kaikkien aikojen tasokkaimmaksi.

## Lohkot


;Lohko A
* 
* 
* 
* 

;Lohko B
* 
*  **(I)**
* 
* 

;Lohko C
* 
* 
* 
* 


## Alkusarja
### Lohko A














### Lohko B














### Lohko C














## Pudotuspelit
### Turnauspuu

### Karsintakierros








### Puolivälierät








### Välierät




### Pronssiottelu


### Loppuottelu


## Lopputulokset

## Katso myös

* Suomen jääkiekkomaajoukkue talviolympialaisissa 2026

## Lähteet
* Turnaus olympialaisten sivuilla 
### Viitteet
Lucy F. Farrow

**Lucy F. Farrow** (1851–1911) oli afroamerikkalainen pyhitysliikkeen pastori, joka syntyi orjuuteen Virginiassa. Hän nousi yhdeksi helluntailiikkeen varhaisimmista keskeisistä vaikuttajista hengellisten kokemustensa ja William J. Seymourin mentoroinnin kautta.

Vuonna 1905 hän työskenteli Charles Parhamin palveluksessa Kansasissa ja raportoidusti koki yhtenä ensimmäisistä Pyhän Hengen kasteen, joka ilmeni kielillä puhumisena. Myöhemmin hän jakoi tämän kokemuksen Seymourin kanssa pastoraalisen työnsä aikana Houstonissa, Texasissa. Tämä sysäsi Seymourin omaksumaan ilmiön ja ilmoittautumaan Parhamin Raamattukouluun. Tämä vaikutusketju johti suoraan Seymourin johtamaan Azusa-kadun herätykseen (1906–1909) Los Angelesissa. Farrow auttoi herätyksessä välittämällä samanlaisia kokemuksia. Näin hän edisti rodullisesti integroitua herätystä, joka vauhditti helluntailaisuuden maailmanlaajuista leviämistä.

Farrowin palvelutyö ulottui Yhdysvaltojen ulkopuolelle. Hän järjesti evankeliointikampanjoita Virginiassa, joissa raportoitiin noin 200 kääntymistä ja 150 Pyhän Hengen kasteen kokemusta. Vuosina 1906–1907 hän toimi lähetystyöntekijänä Liberiassa, missä hän johti kymmeniä ihmisiä uskoon ja helluntailaisiin kohtaamisiin.

Vuonna 1908 hän palasi auttamaan Seymouria Azusa-kadulla, asui lähistöllä ja jatkoi parantamis- ja välityspalvelua herätyksen huipulla.
Historiallisissa kertomuksissa on väitetty, että hän olisi ollut orjuuden vastustajan Frederick Douglassin veljentytär. Hänen työnsä on dokumentoitu pääasiassa aikakauden herätyslehdissä, kuten The Apostolic Faith -julkaisussa.

## Lähteet
Wildflower

**Wildflower**, **Wildflowers** tai **Wild Flower** voivat tarkoittaa seuraavia:

## Elokuvat
* *[[Wildflower (vuoden 1914 elokuva)|Wildflower]]*, Allan Dwanin ohjaama elokuva vuodelta 1914
* *[[Askel elämään]]* (), Diane Keatonin ohjaama elokuva vuodelta 1991
* *[[Wildflower (vuoden 2022 elokuva)|Wildflower]]*, Jaime Rosalesin ohjaama elokuva vuodelta 2022
* *[[Wildflowers (vuoden 2000 elokuva)|Wildflowers]]*, Melissa Painterin ohjaama elokuva vuodelta 2000

## Musiikkialbumit
* *[[Wildflower (Erja Lyytisen albumi)|Wildflower]]*, Erja Lyytisen albumi vuodelta 2003
* *[[Wildflower (Keiko Matsuin albumi)|Wildflower]]*, Keiko Matsuin albumi vuodelta 2003
* *[[Wildflower (Sheryl Crowin albumi)|Wildflower]]*, Sheryl Crowin albumi vuodelta 2005
* *[[Wildflower (The Avalanchesin albumi)|Wildflower]]*, The Avalanchesin albumi vuodelta 2016
* *[[Wildflowers (Judy Collinsin albumi)|Wildflowers]]*, Judy Collinsin albumi vuodelta 1967
* *[[Wildflowers]]*, Tom Pettyn albumi vuodelta 1994
* *[[Wild Flower (Hubert Lawsin albumi)|Wild Flower]]*, Hubert Lawsin albumi vuodelta 1972
* *[[Wild Flower (George Bakerin albumi)|Wild Flower]]*, George Bakerin albumi vuodelta 1980

## Musiikkikappaleet
* ”Wildflower”, Skylarkin kappale vuodelta 1973
* ”Wildflower”, 5 Seconds of Summerin kappale vuodelta 2020
* ”Wildflower”, Billie Eilishin kappale vuodelta 2024
* ”Wild Flower”, The Cultin kappale vuodelta 1987
* ”Wild Flower”, Claudia Faniellon kappale vuodelta 2007
* ”Wild Flower”, RM:n kappale vuodelta 2022
* ”Wildflower”, Bon Jovin kappale albumilta *[[Have a Nice Day (Bon Jovin albumi)|Have a Nice Day]]* (2005)
* ”Wildflower”, The Smashing Pumpkinsin kappale albumilta *[[Oceania (albumi)|Oceania]]* (2012)
* ”Wildflower”, James LaBrien kappale albumilta *[[Beautiful Shade of Grey]]* (2022)